46. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 374 της 3/6 Ιουλ. 1967 (ΦΕΚ Α΄ 114) Περί τρόπου διαθέσεως των τοξικών γεωργικών φαρμάκων και τινων λοιπών μέτρων ελέγχου οικιακών εντομοκτόνων. ΄Εχοντες υπ’ όψιν: α)Τον Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της Φυτοπαθολογικής Υπηρεσίας». β)Το άρθρ. 33 του αυτού ως άνω Νόμου δυνάμει του οποίου αι περί γεωργικών φαρμάκων διατάξεις εφαρμόζονται και επί των οικιακής χρήσεως εντομοκτόνων. γ)Το από 25-7-1956 Β.Δ/μα δημοσιευθέν εις το υπ’ άριθ. 152/1956 Α΄ τεύχος Φ.Ε.Κ. περί εφαρμογής των διατάξεων ελέγχου κυκλοφορίας οικιακών εντομοκτόνων του Νόμ. 2147/1952. δ)Το υπ’ αριθ.284/21-3-66 Β.Δ./μα δημοσιευθέν εις το υπ’ αριθ. 77/2-4-66 Φ.Ε.Κ. περί θέσεως εν ισχύϊ διατάξεων τινών περί ελέγχου των γεωργικής χρήσεως φαρμάκων του Νόμ. 2147/1952. ε)Το υπ’ αριθ. 143/23-2-67 Β.Δ/μα δημοσιευθέν εις το υπ’ αριθ. 30/9-3-67 Α΄ Φ.Ε.Κ. περί μέτρων αναφερομένων εις προϋποθέσεις και όρους εισαγωγής και χρησιμοποιήσεως γεωργικών τινών φαρμάκων. ς)Τας διατάξεις της παρ. ζ΄ του άρθρ. 21 και των παρ. στ΄ και ιθ΄ του άρθρ. 32 του Νόμ. 2147/1952. ζ)Τας υπ’ αριθ. 439/16-2-67, 442/9-3-67, 445/6-467 γνωμοδοτήσεις της Επιτροπής Ελέγχου Γεωργικών Φαρμάκων του άρθρ. 30 του αυτού Νόμου και η)Το υπ’ αριθ. 269/1967 πρακτικόν του Συμβουλίου Επικρατείας, προτάσει και του Ημετέρου επί της Γεωργίας Υπουργού, αποφασίζομεν και διατάσσομεν: ΄Αρθρ.1.-Επί της ετικέττας της συσκευασίας των αρμοδίως εγκρινομένων προς κυκλοφορίαν, είτε δια χορηγήσεως νέας αδείας είτε αδείας ανανεώσεως παλαιάς τοιαύτης, εντομοκτόνων οικιακής χρήσεως φερομένων εις συσκευασίας αυτομάτου εκτοξεύσεως (AEROSOLS) δέον όπως αναγράφεται το καθαρόν περιεχόμενον κατά βάρος (εις χιλιόγραμμα ή εις γραμμάρια) και ουχί κατ’ όγκον. Σελ. 410,02(β) Τεύχος 671- Σελ. 70 ΄Αρθρ.2.-1.Ανακαλούνται αι μέχρι τούδε εκδοθείσαι άδειαι κυκλοφορίας σκευασμάτων οικιακών εντομοκτόνων μη ετοιμοχρήστων των οποίων η τιμή της από στόματος οξείας τοξικότητος (LD 50) είναι κατωτέρα των δύο και ήμισυ χιλιάδων (2.500) ή η από δέρματος τοιαύτη κατωτέρα των 4.000 χιλιοστογραμμαρίων κατά χιλιόγραμμον ζώντος βάρους επιμύων (RATUS) κατά τα εν τω επομένω άρθρω οριζόμενα. 2.Τοιαύτα εντομοκτόνα (ως DIAZINON 60%, DIAZINON 40%, ORTHO DIBROM 64,5%, FLIBOLE (DIPTEREX 40%), V APONA (DDVP 22%) BAYGON 20%, ΟΚΤΑΧΛΩΡ (CHLORDANE) 72% και τυχόν έτερα) θέλουσιν αποσυρθή της κυκλοφορίας μερίμνη και ευθύνη των υπευθύνων αδειούχων εντός εξαμήνου από της δημοσιεύσεως του παρόντος. 16.Ε.β.46 ΄Αμυνα κατά των ασθενειών των Φυτών ΄Αρθρ.3.-1.Εφεξής δεν θα τυγχάνουν αδείας κυκλοφορίας, εντομοκτόνα σκευάσματα οικιακής χρήσεως έτοιμα ή μη προς χρήσιν εφ’ όσον η τιμή της από στόματος οξείας τοξικότητος (LD 50) είναι κατωτέρα των 2.500 χιλιοστογραμμαρίων (ΚGS) κατά χιλιόγραμμον ζώντος βάρους επίμυος (RATUS) ή η τιμή της οξείας από δέρματος τοξικότητος (LD 50) είναι κατωτέρα των 4.000 χιλιοστογραμμαρίων (ΚGS) κατά χιλιόγραμμον ζώντος βάρους του αυτού πειραματοζώου. Ως προς το γένος των πειραματοζώων τούτων θα λαμβάνηται υπ’ όψιν το εμφανίζον την μεγαλυτέραν ευαισθησίαν. 2.Δια την εφεξής έκδοσιν νέας αδείας κυκλοφορίας ή τοιαύτης ανανεώσεως των οικιακών εντομοκτόνων οι ενδιαφερόμενοι υποχρεούνται όπως προσκομίζουν βιβλιογραφικά δεδομένα επί των ανωτέρω τιμών τοξικότητος του υπό εξέτασιν εντομοκτόνου σκευάσματος εκ πειραμάτων ενεργηθέντων υπό κρατικών εργαστηρίων ή υπό ιδιωτικών τοιούτων ανεγνωρισμένων και μη. 3.Απαγορεύεται εφεξής η έγκρισις αδειών κυκλοφορίας ή τοιούτων ανανεώσεως οικιακών εντομοκτόνων εις συσκευασίας αυτομάτου εκτοξεύσεως (AEROSOLS) εις την σύνθεσιν των οποίων μετέχει η εντομοκτόνος δραστική ουσία διελδρίνη (DIELDRINE) υπό οιανδήποτε μορφήν και αναλογίαν. 4.Τα μέχρι τούδε αρμοδίως εγκεκριμένα ετοιμόχρηστα εντομοκτόνα οικιακής χρήσεως εφ’ όσον δεν ικανοποιούν τας προϋποθέσεις των παρ. 1, 2 και 3 του παρόντος άρθρου θα κυκλοφορήσουν μέχρις εξαντλήσεως του χρόνου διαρκείας δι’ ον ισχύει η εκδοθείσα άδεια, αποκλειομένης πάσης περαιτέρω ανανεώσεως ή παρατάσεως της αδείας κυκλοφορίας. ΄Αρθρ.4.-1.Επιτρέπεται η χρησιμοποίησις δι’ απεντομώσεις χώρων ομαδικής συμβιώσεως ετοιμοχρήστων ή μη οικιακών εντομοκτόνων των οποίων η τιμή της οξείας από στόματος τοξικότητος (LD 50) είναι μικροτέρα των 2.500 ουχί πάντως κατωτέρα των 500 χιλιοστογραμμαρίων κατά χιλιόγραμμον ζώντος βάρους επίμυος (RATUS) και δη του ευπαθεστέρου φύλου, υπό τας κάτωθι, αυστηρώς τηρουμένας προϋποθέσεις. α)Τα εν λόγω εντομοκτόνα θα χρησιμοποιούνται αποκλειστικώς δια απεντομώσεις χώρων ομαδικής συμβιώσεως (νοσηλευτικά και ευαγή ιδρύματα, σχολεία, στρατώνες κλπ) απαγορευομένης απολύτως της χρήσεώς των εις κατοικίας. β)Η όλη εργασία θα διεξάγεται υπό την υπεύθυνον επίβλεψιν Ιατρού, προτασσομένου του Υγιεινολόγου τοιούτου ή Γεωπόνου πτυχιούχου Ανωτάτης Γεωπονικής Σχολής ή Φαρμακοποιού ή Χημικού. γ)Η πώλησις των εν λόγω εντομοκτόνων επιτρέπεται εις συσκευασίαν καθαρού περιεχομένου ουχί ανωτέραν του ενός χιλιογράμμου ή του ενός λίτρου και μόνον εις φυσικά πρόσωπα κεκτημένα των προσόντων του προηγουμένου εδαφίου ή εις νομικά πρόσωπα διαθέτοντα ένα εκ των ως άνω επιστημόνων. 2.Δια την κυκλοφορίαν και την κατά τα προηγούμενα χρήσιν των εν λόγω εντομοκτόνων απαιτείται άδεια κυκλοφορίας χορηγουμένη κατά την υπό των διατάξεων του Νόμ. 2147/52 προβλεπομένην διαδικασίαν. Επί της ετικέτ τας θα αναγράφωνται πλέον των υπό του άρθρ. 21 του Νόμ. 2147/52 οριζομένων στοιχείων και η αποκλειστική χρήσις των εις απεντομώσεις ομαδικής συμβιώσεως και αι προϋποθέσεις χρησιμοποιήσεως και πωλήσεως. ΄Αρθρ.5.-1.Απαγορεύεται η άνευ των προϋποθέσεων της παρ. 2 του παρόντος άρθρου πώλησις ή δωρεάν διάθεσις υπό παντός φυσικού ή νομικού προσώπου των κάτωθι σκευασμάτων γεωργικής χρήσεως φαρμάκων με τας έναντι εκάστου αναγραφομένας περιεκτικότητας εις δραστικάς ουσίας. α)ΤΕΡΡ (BLADEX, V APOTOΝ κ.α.) περιεκτικότητος εις δραστικήν ουσίαν 1 έως 10%. β)PHORATE (THIMET) υπό κοκκώδη μορφήν και εις οιανδήποτε περιεκτικότητα μέχρι 10%. γ)MEVINPHOS (PHOSDRIN) περιεκτικότητος εις δραστικήν ουσίαν 2 έως 10%. δ)ENDRIN υγρόν περιεκτικότητος εις δραστικήν ουσίαν 2,5 έως 10%. ε)PA RATHION υγρόν υπό διαφόρους εμπορικάς ονομασίας (ως FOSTOX, MURPHOS, FOLIDOL, κλπ) εις περιεκτικότητα δραστικής ουσίας από 10% μέχρις 20%. ς)AZINPHOS–METHYL, AZINPHOS-ETHYL (GUSATHION, GUTHION) εις περιεκτικότητα δραστικής ουσίας από 15% και άνω. ζ)PHOSPHAMIDON (DIMECRON) εις περιεκτικότητα δραστικής ουσίας από 25% και άνω. η)TRITHION εις περιεκτικότητα δραστικής ουσίας από 25% και άνω. θ)ENDOTHION (ENDOCIDE) εις περιεκτικότητα δραστικής ουσίας από 30% και άνω. ι)ΒIDRIN εις περιεκτικότητα δραστικής ουσίας από 25% και άνω. ια)ALDRIN εις περιεκτικότητα δραστικής ουσίας 50% και άνω. ιβ)DIELDRIN εις περιεκτικότητα δραστικής ουσίας από 50% και άνω. ιγ)ΤHIODAN (ENDOSULFAN) εις περιεκτικότητα δραστικής ουσίας από 70% και άνω. ιδ)DDVP (DICHLORV OS) εις περιεκτικότητα δραστικής ουσίας από 50% και άνω. ιε)BIRLA NE (CHLORFENVINPHOS) εις περιεκτικότητα δραστικής ουσίας από 20% και άνω. ις)ISOLAN εις περιεκτικότητα δραστικής ουσίας από 10% και άνω. ιζ)ΜATACIL εις περιεκτικότητα δραστικής ουσίας από 60% και άνω. (Αντί της σελ. 410,03(β) Σελ. 410,03(γ) Τεύχος 439- Σελ. 11 ΄Αμυνα κατά των ασθενειών των Φυτών 16.Ε.β.46 ιη)Αρσενικικός μόλυβδος εις περιεκτικότητα δραστικής ουσίας από 50% και άνω. ιθ)Αρσενικώδες Νάτριον εις περιεκτικότητα δραστικής ουσίας από 5% και άνω. κ)Δινιτροορθοκρεζόλη εις περιεκτικότητα δραστικής ουσίας από 20% και άνω. κα)Φωσφορούχος ψευδάργυρος εις περιεκτικότητα δραστικής ουσίας από 10% και άνω. κβ)Οργανικαί ενώσεις υδραργύρου εις περιεκτικότητα δραστικής ουσίας από 10% και άνω. κγ)TELODRIN εις περιεκτικότητα δραστικής ουσίας από 10% και άνω. κδ)NEΜAFOS εις περιεκτικότητα δραστικής ουσίας από 10% και άνω. κε)Νηματοκτόνα σκευάσματα βρωμιούχου μεθυλίου (DOWFUME, BROZONE, TRIZONE κ.α.). κς)Νηματοκτόνα σκευάσματα χλωροπικρίνης (ΡICFUME) κ.α. κζ)Διεθειάνθραξ εις περιεκτικότητα δραστικής ουσίας 90% και άνω. κθ)Τυχόν έτερα σκευάσματα φυτοφαρμάκων της αυτής με τα ανωτέρω τάξεως τοξικότητος. 2.α)Τα ως άνω σκευάσματα θα διατίθενται εφεξής υπό των εμπόρων εις αγοραστάς επαγγελματίας γεωργούς, ενηλίκους και επί αποδείξει υπογραφομένη υπό του παραλαμβάνοντος το φάρμακον εις τον οποίον θα παραδίδουν και το έντυπον της αποδείξεως φέρον οπισθογραφημένας οδηγίας χρήσεως, προφυλάξεως, αποθηκεύσεως κλπ. ως αύται θέλουσι καθορισθή υπό της αρμοδίας Δ/νσεως Φυτοπαθολογίας του Υπουργείου Γεωργίας. β)Εις ας περιπτώσεις ο έμπορος δεν έχει σαφή γνώσιν της επαγγελματικής ιδιότητος του αγοραστού και αμφιβάλλει δια την ακίνδυνον υπ’ αυτού χρησιμοποίησιν του φαρμάκου, υποχρεούται να ζητήση από τον αγοραστήν την προσκόμισιν σχετικής βεβαιώσεως του οικείου Γεωπόνου, ή του Κοινοτάρχου ή του Γεωργικού Συνεταιρισμού. γ)Η οικεία Δ/νσις Γεωργίας θα χορηγή εις τους ενδιαφερομένους εμπόρους τα ως άνω έντυπα διπλοτύπων αποδείξεων διαθέσεως των εν λόγω τοξικών φαρμάκων υπό την αυστηράν προϋπόθεσιν ότι το κατάστημα πωλήσεως πληροί απολύτως τους όρους των διατάξεων του άρθρ. 1 του υπ’ αριθ. 143/23-2-67 Β.Δ/τος (δημοσιευθέντος εις το υπ’ αριθ. 30/Α΄/9-3-67 ΦΕΚ) περί μη πωλήσεως εν τω αυτώ χώρω, τροφίμων, ποτών, καλλυντικών κλπ. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος. Σελ. 410,04(γ) Τεύχος 439-Σελ.12 